KOMMISSIONENS BESLUTNING af 25. juli 1995 om dyresundhedsmæssige betingelser og udstedelse af sundhedscertifikat ved indførsel af Crassostrea gigas fra tredjelande med henblik på udsætning (Tekst af betydning for EØS) (95/352/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), senest ændret ved akten vedrørende Østrigs, Sveriges og Finlands tiltrædelse, særlig artikel 19, stk. 4, artikel 20 og 21, og

ud fra følgende betragtninger:

Crassostrea gigas er den vigtigste østersart, der opdrættes i EF, og udgør således en betydelig økonomisk faktor og en vigtig indkomstkilde for dem, der arbejder inden for akvakultur;

nogle sygdomme, der er eksotiske for EF, raser i tredjelande, og de kunne ved indslæbning i EF have ruinerende virkninger for østersopdrættet;

det må forhindres, at sådanne sygdomme indslæbes;

risikoen for sygdomsindslæbning er størst, når der føres østers ind, som skal udsættes i EF-vande; i mangel af passende desinfektionsmetoder for spildevand fra østersholde- og rensetanke foreligger samme risiko, når der føres østers ind, som midlertidigt holdes i sådanne anlæg inden konsum på EF's område;

dyresundhedsbetingelserne, bestemmelserne om udstedelse af sundhedscertifikater og de tredjelande, hvorfra C. gigas kan føres ind med henblik på udsætning, må derfor være foreløbige, indtil der foreligger oplysninger om den zoosanitære situation og kontroltjenesternes organisation i de tredjelande, der endnu ikke er opført på listen;

utilsigtet indførsel af andre arter bløddyr i sendinger af C. gigas udgør en betydelig sygdomsrisiko; sendinger skal kontrolleres inden afsendelsen for at undgå dette;

denne beslutning berører ikke folkesundhedsbetingelserne i Rådets direktiv 91/492/EØF af 15. juli 1991 om sundhedsmæssige betingelser for produktion og afsætning af levende toskallede bløddyr (2);

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Medlemsstaterne tillader indførsel fra de i bilag I opførte lande af bløddyr tilhørende arten Crassostrea gigas med henblik på udsætning i EF-vande eller med henblik på genudlægning i renseanlæg, der er i berøring med EF-vande, forudsat at

1) følgende betingelser er opfyldt:

a) det er på pålæsningsdagen kontrolleret, om de opfylder betingelserne i artikel 3, stk. 1, i direktiv 91/67/EØF

b) de er opdrættet i oprindelseslandets vande igennem hele deres livscyklus og er høstet samme sted

c) de hidrører fra en zone, der af den kompetente myndighed er erklæret fri for Mikrocytos mackini og Oyster Velar Disease efter prøvetagnings- og diagnosticeringsmetoderne i bilag II, og hvor der ikke forekommer andre alvorlige sygdomme for toskallede bløddyr, bortset fra marteiliosis (Marteilia refringens) og bonamiosis (Bonamia ostreae)

d) de er inden pålæsning kontrolleret for fravær af toskallede bløddyr af andre efter procedurerne i bilag III.

2) De ledsages af et dyresundhedscertifikat som vist i bilag IV.

Artikel 2

Denne beslutning får virkning fra den 1. oktober 1995.

Artikel 3

Denne beslutning er rettet til medlemsstaterne.

Udfærdiget i Bruxelles, den 25. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 46 af 19. 2. 1991, s. 1.

(2) EFT nr. L 268 af 24. 9. 1991, s. 1.

BILAG I

Foreløbig liste over tredjelande, hvorfra indførsel af Crassostrea gigas, der skal udsættes i EF, er tilladt

AU Australien

CA Canada

NZ New Zealand

US USA

BILAG II

Prøvetagnings- og diagnosticeringsmetoder med henblik på at erklære en zone fri for Mikrocytos mackini og Oyster Velar Disease (iridoviroser)

A. PRØVETAGNINGSMETODER

1. PRØVETAGNING

1.1 Prøvetagningssteder

Der udvælges for hver zone, der henvises til, det antal prøvetagningssteder, som vil give størst mulighed for at opdage patogener. Med henblik herpå benyttes parametre, der har virkning på udviklingen af sygdomsagenser, f.eks. populationstæthed, vandstrømme og bløddyrenes udviklingscyklus.

Der udvælges for en given zone mindst tre prøvetagningssteder. Antallet kan øges for omfattende zoner med flere, adskilte områder, hvor der opdrættes modtagelige arter.

Hvis det er muligt, udtages der mindst en prøve fra naturlige banker. Alle bløddyr, der viser abnormiteter (unormal vækst, åbne skaller), skal udtages.

1.2 Prøvetagningstidspunkt og -hyppighed

Hyppigheden af kontrol afhænger af infektionsperioden, og kontrollen må finde sted herefter. Kontroltidspunkterne tilrettelægges også efter omflytningen af bløddyr, som normalt finder sted i foråret og efteråret. Følgelig bør der udtages prøver to gange om året (forår og efterår) for Mikrocytos og for iridovirus.

1.3 Prøvestørrelse

I den indledende toårsperiode, som går forud for opnåelsen af status som godkendt, er prøvestørrelsen for hvert prøvetagningssted 150 eller et tilstrækkeligt antal til at sikre påvisning med en konfidens på 95 % for smittebærere ved en almindelig sygdomsforekomst på 2 %.

2. INDSENDELSE AF PRØVER

Alle udtagne bløddyr skal leveres til det godkendte laboratorium inden 24 timer efter prøvetagningen. De skal indpakkes efter almindelige normer for at holde dem i god stand. En etiket med tydelig angivelse af prøvetagningsstedet og eventuelle bemærkninger om sundhed påsættes prøven.

3. MAKROSKOPISK UNDERSØGELSE

Bløddyrene åbnes forsigtigt, så vævene ikke beskadiges, navnlig ikke kappen, gællerne, hjertet og fordøjelseskirtlen. Abnormiteter og vævslæsioner såvel som skaldeformationer, skalborende organismer og iøjnefaldende kappeparasitter skal noteres.

4. UNDERSØGELSE AF BESTANDE MED ABNORM DØDELIGHED

Hvis der forekommer abnorm dødelighed i bestande af toskallede bløddyr, skal der omgående foretages undersøgelse for at bestemme ætiologien. I marken forstås ved abnorm dødelighed en pludselig, omfattende dødelighed, der forekommer i løbet af kort tid mellem to observationer i løbet af lavvandscyklussen. I udklækningsanlæg anses dødeligheden for abnorm, hvis der ikke kan udklækkes larver i en periode, der omfatter flere efterfølgende gydninger fra forskellige gydebestande. I yngelanlæg anses dødeligheden for abnorm, hvis der inden for kort tid forekommer en pludselig, omfattende dødelighed i mange cylindre.

Prøven skal bestå af 150 østersindivider og håndteres efter den metode, der er fastlagt for histologisk analyse. Denne metode skal bruges i første række inden nogen anden form for undersøgelse. Prøverne fikseres, helst i Carsons fikservæske, som gør det muligt at genbruge prøven til elektronmikroskopi.

B. DIAGNOSTISKE METODER

a) Mikrocytus mackini

1. TILBEREDNING OG UNDERSØGELSE AF PRØVER FOR MIKROCYTOSE

1.1 Cytologisk undersøgelse

Der tages en sektion ved snit gennem abscesser, ulcera eller grønne pustler, og det overskydende vand fjernes ved, at prøven anbringes på trækpapir. Derefter presses den prøve, som svarer til den sektion, der passerer gennem det inficerede væv, mod et objektglas. Efter lufttørring fikseres objektglassene i methanol (2-3 min.).

Objektglassene farves ved brug af en farvemetode, der virker som Wright-Giemsa farve (f.eks. Merck's Hemacolor Kit eller Baxter's Diff-Quick) ifølge fabrikkens anvisninger. Glassene neddyppes i det første bad i 4-5 sek. og straks derefter i det andet bad (3 sek.). Glassene skylles med ledningsvand og henstår til gennemtørring i kold eller varm luft, hvorefter de anbringes i kunstharpiks (Eukitt).

Parasitten (1-3 ìm diameter) kan iagttages i hæmatocytterne eller uden for værtscellerne og har blåt cytoplasma og en lille, rød kerne. En observationstid på 5 min. pr. objektglas er tilstrækkelig.

1.2 Histologisk undersøgelse

Til histologiske undersøgelser tages en sektion af østersen ved snit gennem kroppen, herunder eventuelle pustler, abscesser og ulcera. Prøven anbringes i fikservæske som Davidson, Bouin eller Carson; sidstnævnte gør det muligt at genbruge prøverne senere til elektronmikroskopi, hvis påkrævet. Der skal være mindst ti dele fikservæske pr. vævsdel regnet efter rumfang.

Prøverne håndteres derpå efter klassiske, histologiske metoder. Flere uspecifikke farvemetoder gør det muligt at iagttage Mikrocytos, f.eks. Hemalun-Eosin eller Massons trikromasi. Disse eksempler er ikke udtømmende. Det anbefales at undersøge to sektioner pr. østers.

Stadierne af Mikrocytos (intracellulær parasit med en diameter på 2/3 ìm) kan iagttages i de vesikuløse bindevævsceller i randen af læsioner, i muskelceller og i hæmocytter inden i læsioner.

b) Oyster Velar Disease

1. TILBEREDNING OG UNDERSØGELSE AF PRØVER FOR IRIDOVIRUS

1.1 Cytologisk undersøgelse

Der tages en sektion af fordøjelseskirtlen og gællerne ved snit langs et sagittalplan. Det overskydende vand fjernes ved brug af vandsugende papir, hvorefter den prøve, som svarer til den sektion, der passerer gennem inficerede organer, presses mod et objektglas. Efter lufttørring fikseres objektglassene i methanol (2-3 min.).

Objektglassene farves ved brug af Merck's Hemacolor Kit (med reagensopløsning 2 (ref. 11956) til rødfarvning og reagensopløsning 3 (ref. 11957) til blåfarvning). Objektglassene neddyppes i det første bad i 4-5 sek. og straks derefter i det andet bad (3 sek.). Objektglassene skylles med ledningsvand og henstår til gennemtørring i kold eller varm luft, hvorefter de anbringes i kunstharpiks (Eukitt).

En observationstid på 5 min. pr. objektglas er tilstrækkelig.

Cytoplasmaet i inficerede celler bliver blåt, og det indeholder en svagtfarvende rød kerne og et kraftigt rødt inklusionslegeme af forskellig størrelse.

1.2 Histologisk undersøgelse

Der tages med en lille saks en sektion af indvoldsmassen og gællerne ved snit langs et sagittalplan. Prøven anbringes i fikservæske som Davidson, Bouin eller Carson; i sidstnævnte tilfælde kan prøverne genbruges senere til elektronmikroskopi, hvis påkrævet. Der skal være mindst ti dele fikservæske pr. prøvedel efter rumfang.

Prøverne håndteres derpå efter klassiske, histologiske metoder.

Flere uspecifikke farvemetoder viser iridovirusinklusionslegemer, f.eks. Hemalun-Eosine eller Massons trikromasi. Der bør undersøges to sektioner pr. østers.

Cilieret fimreepitel med intracytoplasmiske inklusionslegemer (1,2-2,4 ìm i diameter), som er kugleformede, faste og basofile på de tidlige infektionsstadier, men som bliver uregelmæssige og mindre basofile på virionstadiet. Der forekommer til tider inklusionslegemer i det velumstøttende svælg- og mundepitel, man sjældent i kappeepitelet.

1.3 Elektronmikroskopi

Velumepitelceller med virusplasma (iagttaget som inklusionslegemer i den histologiske undersøgelse), som udgør viruspartiklerne. Viruspartikler med tyvefladet symmetri (228 ± 7 nm) og med et kapsid bestående af to dobbeltlagede membraner. Komplette viruspartikler har en tæt indre kerne, der er adskilt fra kapsidet med et relativt tæt område.

BILAG III

1. Der skal af den kompetente myndighed foretages visuel kontrol af mindst et tusind vilkårligt udvalgte østers fra hver sending for hvert oprindelsessted.

2. Sendingen har bestået prøven, hvis den i stk. 1 omhandlede kontrol ikke viser tilstedeværelse af andre bløddyr end Crassostrea gigas.

BILAG IV

>START GRAFIK>

MODEL

SUNDHEDSCERTIFIKAT

for indførsel af Crassostrea gigas til Det Europæiske Fællesskab

Bemærkning til importøren: Dette certifikat er udelukkende til veterinærformål, og originaleksemplaret skal ledsage sendingen, indtil den ankommer til EF's grænsekontrolsted.

Referencenr. Afsendelsesland:

Officiel tjeneste (ministerium, departement):

I. Østersenes oprindelse

Del af oprindelseslandet:

Oprindelsesbrug:

Navn:

Adresse:

Afsender:

II. Beskrivelse af østersene

Nettovægt:

Antal enheder:

Østersenes gennemsnitsstørrelse:

III. Sendingens destination

Bestemmelsesmedlemsstat:

Bestemmelsessted:

Modtager:

Navn:

Adresse:

IV. Transportmiddel (beskrivelse og identifikation):

V. Sundhedserklæring

Undertegnede, som er repræsentant for den officielle myndighed, bekræfter herved, at østersene i denne sending:

1) - er blevet undersøgt i dag og ikke viste kliniske sygdomstegn

- ikke er bestemt til destruktion efter et sygdomsudryddelsesprogram

- ikke kommer fra et brug, som er underkastet forbud af dyresundhedsmæssige årsager og ikke må have været i kontakt med dyr fra et sådant brug

2) er blevet opdrættet og høstet i oprindelsestredjelandets nationale vande

3) har oprindelse i en zone, der er erklæret fri for Mikrocytos mackini og Oyster Velar Disease efter diagnosticeringsmetoderne i bilag II til Kommissionens beslutning 95/352/EF, og hvor der ikke forekommer andre alvorlige sygdomme for toskallede bløddyr (bortset fra marteiliosis (Marteilia refrigens) og bonamiosis (Bonamia ostreae)

4) udelukkende er af arten Crassostrea gigas. Sendingen har været underkastet undersøgelsen i bilag III til Kommissionens beslutning 95/352/EF.

Udfærdiget i:

Dato:

(pålæsningsdato)

Underskrift:

Navn med blokbogstaver, stilling og officiel titel:

Stempel

>SLUT GRAFIK>